
  REPUBLIKA HRVATSKA 
   Općinski sud u Vukovaru 
Vukovar, Županijska ul. br. 31 
Poslovni broj: R1Ob-281/2025-35 

U I M E R E P U B L I K E H R V A T S K E
R J E Š E NJ E

Općinski sud u Vukovaru, po sucu pojedincu Sanji Vrabec-Vrančić, u izvanparničnoj pravnoj stvari po prijedlogu predlagatelja Hrvatski zavod za socijalni rad Područni ured V., protiv protustranke M. K. iz V…, OIB … i protustranke M. K. iz V…, OIB …, radi produljenja mjere za zaštitu osobnih prava i dobrobiti djeteta maloljetnog M. K. i djeteta maloljetne E.K., koje zastupa posebna skrbnica M. M. dipl. pravnica iz Centra za posebno skrbništvo Z. Podružnica O., izvan ročišta, 14. listopada 2026. 

r i j e š i o   j e

Utvrđuje se da je prijedlog povučen. 

Obrazloženje
1.Predlagatelj je kod ovoga suda 9. lipnja 2025., u smislu odredbe čl. 155.- 163. Obiteljskog zakona (Narodne Novine 103/15, 98/19, 47/20, 49/23–Odluka Ustavnog suda Republike Hrvatske i 156/23, u daljem tekstu ObZ), podnio prijedlog radi produljenja određene mjere za zaštitu osobnih prava i dobrobiti djece navedene u izreci ovoga rješenja, predlažući da sud produlji određenu mjeru oduzimanje prava na stanovanje s djetetom i povjeravanje svakodnevne skrbi o djetetu u odnosu na protustranke koji su njihovi roditelji te da svakodnevnu skrb o tom djetetu povjeri baki i djedu po oce, kod kojih se djeca već nalaze, te da roditeljima odredi ostvarivanje osobnih odnosa dva puta tjedno u trajanju po dva sata u kućanstvu bake i djeda, te da se mjera produlji u trajanju od godine dana. 

2. Dana 7. kolovoza 2026. predlagatelj je sudu dostavio podnesak u kojemu povlači prijedlog. 

3. Sud je obavijestio protustranke i djecu po posebnom skrbniku da je predlagatelj povukao prijedlog, te ih pozvao da u roku od petnaest dana od primitka te obavijesti pismeno izvijeste sud pristaju li na učinjeno povlačenje tužbe, te da će se protekom roka smatrati da pristaju na učinjeno povlačenje tužbe 
3.1. Djeca po posebnom skrbniku su u podnesku od 28. kolovoza 2026. iskazala suglasnost s povlačenjem prijedloga predlagatelja, dok se protustranke nisu očitovale u ostavljenom roku.
 
4. Budući da je predlagatelj povukao prijedlog, valjalo je, primjenom odredbe čl. 193. Zakona o parničnom postupku (Narodne novine br. 53/91, 91/92, 112/99, 88/01, 117/03, 88/05, 2/07- odluka Ustavnog suda RH i 84/08, 96/08, 123/08, 57/11, 2 Poslovni broj: R1Ob-281/2025-35 148/11 - pročišćeni tekst, 25/13, 89/14- odluka Ustavnog suda Republike Hrvatske i 70/19, 89/22, 114/22, 155/23 i 146/25 u daljem tekstu ZPP), koji se u ovoj pravnoj stvari primjenjuje temeljem odredbe čl. 346. Obiteljskog zakona (Narodne Novine 103/15, 98/19, 47/20, 49/23–Odluka Ustavnog suda Republike Hrvatske i 156/23, u daljem tekstu ObZ) odlučiti kao u izreci ovoga rješenja, te utvrditi da je prijedlog povučen. 
U Vukovaru 14. listopada 2026.
                                                                                                    Sudac: 
Sanja Vrabec-Vrančić v.r.


Uputa o pravnom lijeku: 
Protiv ovoga rješenja može se podnijeti žalba u roku od 15 (petnaest) dana računajući od dana primitka ovjerenog prijepisa ovog rješenja. Žalba se podnosi nadležnom županijskom sudu, putem ovoga suda, u tri istovjetna primjerka.

 	Dostavna naredba: 
1. Predlagatelju. 
2. Protustranci M. K. 
3. Protustranci M. K.. 
4. Maloljetnoj djeci po posebnom skrbniku. 

